Kärt Ojavee

Kärt Ojavee (sündinud 10. aprillil 1982 Rakveres) on eesti disainer, kunstnik ja kunstiteadlane.

 Haridus 
Ojavee sai keskhariduse Tallinna Kopli Kunstikeskkoolis. Aastatel 2000–2004 omandas ta Eesti Kunstiakadeemia tekstiiliosakonnas magistrikraadi ning 2007–2013 kunsti ja disaini doktorantuuris doktorikraadi.

 Töökäik ja harrastused 
Ojavee on loonud stuudiod KO! ja KO/JU. 2011. aastal asutatud KO! keskendus eksperimentaalsetel tekstiilidel põhinevatele toodetele ja ainulaadsetele esemetele. 2013. aastal koostöös tekstiilidisainer Johanna Ulfsakiga loodud KO/JU eksperimenteeris tekstiilidega, ühendades neid installatsioonide, disaini ja arhitektuuriga. 

2014. aasta septembrist töötab Ojavee vanemteadurina Eesti Kunstiakadeemia sisearhitektuuri osakonnas, kus keskendub bio- ja elavatele materjalidele. 

Ta on ansambli Pia Fraus klahvpillimängija. 

 Looming 
Loomingus keskendub ta nn nutikatele interjöörikangastele, kus kombineeritakse tehnoloogiat ja pehmeid materjale. Tema installatsioonid on olnud mitmetel näitustel üle maailma.

 Projektid 
2019 Von Krahli Teatri lavastuse „Jaik“ kostüümikunstnik
2018 lavastuse „Eesti mängud. Tönk“ kostüümikunstnik koostöös Edith Karlsoniga
2015–2017 projekt „Interjööritekstiilid avalikes kohtades“ („Interior Textiles in Public Spaces“) koostöös Johanna Ulfsakiga
2015 lavakujundus Von Krahli Teatris koostöös Edith Karlsoniga
2011 Kultuuriministeeriumi iga-aastase tunnustusinitsiatiivi "Kultuurisõber" peaauhinna taiese "Undefined Useful Object" autor
2009–2013 „Pillowhugger Interactive“ koostöös Tallinna Tehnikaülikooli Biorobootika Keskusega

 Isikunäitused 
2019/20 „Save As“ koostöös Johanna Ulfsakiga (Espoos Espoo moodsa kunsti muuseumis näitusel „Interwoven“)
2018 „Save As“ koostöös Johanna Ulfsakiga (Tallinnas Temnikova & Kasela Gallerys)
2016 „Live Streams“ koostöös Johanna Ulfsakiga (Tallinnas HOP galeriis)
2013 „Mem:brains“ (New Yorgis Wythe Hotelis)
2012 „UUO“ (Tallinnas Eesti Tarbekunsti- ja Disainimuuseumis)
2012 „SymbiosisO:Voxel“ koostöös Eszter Ozsvaldi ja Alex Dodge’iga (New Yorgis Issey Miyake Tribeca butiigis)
2012 „Four Future“ (Helsingis Eesti suursaatkonnas)
2009 „UndefinedUsefulObjects“ (Tallinnas SooSoo galeriis)
2008 „Põhk ja Piksel“ (Tallinnas SooSoo galeriis)
2007 „Heimatdesign“ (Münchenis Madonnen Galeries)

 Grupinäitused 
2018 „58.595272,25.013607“ VI Artishoki biennaalil (Tallinnas Balti jaamas)
2015 „Tumbleweed“ (Kyotos Hotel Anteroomis)
2014/15 „Building with textiles“ (Tilburgis Tilburgi tekstiilimuuseumis)
2014 „Human Play“ (Londonis SCIN Gallerys)
2014 Köler Prize'i nominentide näitus (Tallinnas Eesti Kaasaegse Kunsti Muuseumis)
2014 „Rethinking the Everyday“ (Dublinis Farmleigh Gallerys)
2013 „Disain välja“ (Tallinnas Disaini- ja Arhitektuurigaleriis)
2013 „Cinekid“ (Amsterdamis Westergasfabriekis)
2012 konverentsil SIGGRAPH (Los Angeleses)
2011 konverentsil SIGGRAPH Asia (Hongkongis)
2011 konverentsil Ambience’11 (Boråsis tekstiilimuuseumis)
2011 „DesignMarch“ (Reykjavíkis Kioskis)
2010 „ÖÖ: Was it a dream?“ (Londonis Sohos pop up galeriis)
2010 „Mõtlevad masinad“ (Tallinnas Arhitektuuri- ja Disainigaleriis)
2010 „INPUT_OUTPUT: Adaptive Materials and Mediated Environments“ (USA-s Philadelphias)
2010 „ÖÖ: Was it a dream?“ (Stockholmis Galleri Duerris)
2009 „Pixelache“ (Helsingis Kerava Kunstimuuseumis)
2009 messil „Talente 09“ (Münchenis)
2008 „De-Ikea“ (Tallinnas HOP galeriis)
2008 „Generationen“ (Münchenis Heizkraftwerkis)
2007 „Mutabor“ (Tallinnas K-rautakeskos)
2007 „My World: Uus Subjektiivsus Kaasaegses Disainis“ (Tallinnas Eesti Tarbekunsti- ja Disainimuuseumis)

 Publikatsioone 

 2013 Kärt Ojavee „Active Smart Interior Textiles: Interactive Soft Displays“ (Eesti: Eesti Kunstiakadeemia Kirjastus)
 2012 Kärt Ojavee, Ezster Ozsvald „SymbiosisS“ (Leonardo, 4:388−389)
 2011 Kärt Ojavee, Ezster Ozsvald „SymbiosisW“ (Ambience’11 Exhibition (64−67). CTF, The Swedish School of Textiles)
 2011 Kärt Ojavee, Ezster Ozsvald „SymbiosisO“ (Art Exhibition, SIGGRAPH Asia2011. Hongkong)

 Tunnustus 

 2012 – Eesti Kultuurkapitali kujutava ja rakenduskunsti sihtkapitali aastapreemia (tekstiilidisaini tähendust oluliselt laiendanud isikunäituse “Undefined Useful Objects” eest Eesti Tarbekunsti ja Disainimuuseumis)
 2012 – Core77 Design Awardsil runner-up-preemia
 2012 – Eesti parima noore disaineri auhind Säsi
 2012 – BE OPEN Award Londoni teine auhind (cast category, international)
 2013 – aasta noor tekstiilikunstnik
 2014 – Eesti Kultuurkapitali üheaastane loominguline stipendium
 2015 – Eesti Kunstiakadeemia loomepreemia
 2016 – aasta noor tekstiilikunstnik

 Viited 

 Välislingid 
 Kärt Ojavee stuudio KO!
 Kärt Ojavee ja Johanna Ulfsaki stuudio KO/JU
 Kärt Ojavee Eesti Teadusinfosüsteemis ETIS
 Eesti Kunstiakadeemia töötajad: Kärt Ojavee
 Rita Assor „Intervjuu Kärt Ojaveega“. Tekstiilidisain 100 koduleht, 3. juuni 2014
 Eve Arpo „Disainer Kärt Ojavee: ma ei piira ennast materjaliga“. Diivan, märts 2015

Kategooria:Eesti tekstiilikunstnikud
Kategooria:Eesti Kunstiakadeemia vilistlased
Kategooria:Sündinud 1982